পার্ক সার্কাস ময়দানে সার্কাস ঘিরে ফের দূষণ বিতর্ক, হাইকোর্টে জনস্বার্থ মামলা

কলকাতা: পার্ক সার্কাস (Park Circus) ময়দানে (Maidan) সার্কাস আয়োজন ঘিরে আবারও দূষণ বিতর্ক শুরু হয়েছে। এর আগে দূষণের যুক্তিতে কলকাতা বইমেলাকে (Kolkata Book fair) ময়দান এলাকা থেকে সরিয়ে পার্ক সার্কাসে আনার পরিকল্পনার বিরোধিতা করে মামলা হয় হাইকোর্টে (High Court)। ২০০৮ সালে সেই মামলার রায়ে দূষণের আশঙ্কাকে মান্যতা দিয়ে বইমেলা সরে যায় ময়দান থেকে।

এবার একই মাঠে ১ ডিসেম্বর থেকে সার্কাস আয়োজনের অনুমতি দেয় কলকাতা পুরসভা। এই সিদ্ধান্তকে চ্যালেঞ্জ করে নতুন করে জনস্বার্থ মামলা দায়ের হয়েছে। আবেদনকারীর অভিযোগ, হাইকোর্টের আগের নির্দেশ ও দূষণ নিয়ন্ত্রণ পর্ষদের বিধি না মেনেই কেএমসি অনুমতি দিয়েছে।

আরও পড়ুন: SIR-এ তৃতীয় লিঙ্গের নাম তোলা নিয়ে মামলা, কী জানাল হাইকোর্ট?

ভারপ্রাপ্ত প্রধান বিচারপতির ডিভিশন বেঞ্চে মামলার শুনানিতে পুরসভা স্বীকার করে যে অনুমতি দেওয়া হয়েছে। আদালতের নির্দেশ অনুযায়ী, মামলাকারী পক্ষকে হলফনামা দিয়ে তারা ঠিক কী চাইছেন, তা আগামী বুধবারের মধ্যে লিখিতভাবে জানাতে হবে।

দেখুন আরও খবর: