পার্ক সার্কাসে বাড়ির চাঙড় ভেঙে দুর্ঘটনা! ঘুমের মধ্যেই মৃত বৃদ্ধা, জখম ৩

কলকাতা: নতুন বছরে মর্মান্তিক ঘটনা পার্ক সার্কাসে (Park Circus)। ঘুমের মাঝেই খসে পড়ল পুরনো বাড়ির চাঙড় (Park Circus Building Roof Collapse) ভেঙে মৃত ১, গুরুতর জখম ১ শিশু-সহ ২। শীতের রাতে নিশ্চিন্ত ঘুমের সময় চাঙড় খসে দুর্ঘটনা ঘটেছে। আহতরা চিকিৎসাধীন নিকটবর্তী হাসপাতালে। দুর্ঘটনার খবর পেয়ে সাতসকালেই সেখানে পৌঁছে যান স্থানীয় কাউন্সিলর।

পার্কসার্কাস লোহাপুলের ৬৫ নং ওয়ার্ড এলাকায় রবিবার রাত ৩টে নাগাদ দুর্ঘটনাটি ঘটে। ৪৬/এইচ/ই, সামসুল হুদা রোডের একটি পুরনো তিনতলা বাড়ির একতলায় থাকত মৃত বৃদ্ধার পরিবার। বাড়ির চাঙর ভেঙে প্রাণ হারালেন বছর পঁচাশির বৃদ্ধা। দুর্ঘটনায় এক শিশু-সহ বাড়ির ৩ জন গুরুতর আহত হয়েছেন বলে খবর। সাতসকালেই সেখানে পৌঁছে যান স্থানীয় কাউন্সিলর। তিনি জানিয়েছেন, ওই বাড়িটি বহু পুরনো, জরাজীর্ণ। বাড়ির মালিককে এ বিষয়ে সতর্ক করা সত্ত্বেও মেরামত করেননি। তার জেরেই এই দুর্ঘটনা বলে অনুমান। চাঙড় খসে পড়ায় আহত হয়েছেন শিশু-সহ আরও কয়েক জন। খবর পেয়ে ঘটনাস্থলে যায় পুলিশ। প্রাথমিক সূত্রে জানা গিয়েছে, বাড়িটির একতলায় ভাড়া থাকতেন রাবিয়া খাতুন। দুর্ঘটনার সময়ে ঘরের সবাই গভীর ঘুমে ছিলেন। হঠাৎ সিলিংয়ের একটি বড় অংশ ভেঙে তাঁদের উপরে পড়ে যায় (Park Circus Accident)। চাঙড়ের ভারে রাবিয়া ঘটনাস্থলেই মারা যান বলে অনুমান। বাকি সদস্যদের উদ্ধার করে দ্রুত হাসপাতালে পাঠানো হয়।

আরও পড়ুন: ‘মমতা দিদিকে শুভেচ্ছা’ জন্মদিনে মুখ্যমন্ত্রীর দীর্ঘায়ু কামনায় বার্তা মোদির

ইতিমধ্যেই ঘিরে ফেলা হয়েছে বাড়ির বিপজ্জনক অংশ। ভবনটির স্থায়িত্ব ও কাঠামোগত ত্রুটি নিয়ে পরবর্তী তদন্ত শুরু হবে বলে পুলিশ সূত্রে জানা গিয়েছে। এদিকে, বাড়িটির রক্ষণাবেক্ষণ ঘিরে প্রশ্ন উঠতে শুরু করেছে (Park Circus Accident)। স্থানীয়দের অভিযোগ, বহু বছর ধরেই ওই বাড়িতে কোনও ধরনের মেরামতির কাজ হয়নি। ভাড়াটিয়ারা নাকি বার বার মালিককে মেরামতির কথা জানালেও সুরাহা হয়নি। তাঁদের দাবি, দীর্ঘ দিনের অবহেলার ফলেই এমন বিপজ্জনক পরিস্থিতি তৈরি হয়েছে।

The post পার্ক সার্কাসে বাড়ির চাঙড় ভেঙে দুর্ঘটনা! ঘুমের মধ্যেই মৃত বৃদ্ধা, জখম ৩ first appeared on KolkataTV.

The post পার্ক সার্কাসে বাড়ির চাঙড় ভেঙে দুর্ঘটনা! ঘুমের মধ্যেই মৃত বৃদ্ধা, জখম ৩ appeared first on KolkataTV.